[{"text_idx": "#000000", "text": "Dyddiad newydd ar gyfer trafodaethau hinsawdd y CU wedi ei gyhoeddi"}, {"text_idx": "#000001", "text": "Mae cynghreiriaid o gyrff y gymdeithas sifil ar draws y DG wedi croesawu cyhoeddi dyddiad newydd ar gyfer COP26, trafodaethau hinsawdd y Cenhedloedd Unedig oedd i fod ymlaen yn Nhachwedd 2020. Bydd COP26 nawr ymlaen ar y 1-12 Tachwedd 2021 yn Glasgow."}, {"text_idx": "#000003", "text": "\u2018Roedd gohirio COP26 yn angenrheidiol oherwydd yr argyfwng iechyd cyfredol. Fodd bynnag, mae gweithredu ar frys ar newid hinsawdd lawn mor bwysig ag erioed, ac rydym yn croesawu\u2019r dyddiad newydd ar gyfer y trafodaethau. Rydym angen i\u2019r DG sicrhau y bydd yr uwchgynhadledd hinsawdd yn Glasgow yn llwyddiannus ac y bydd yn ein gosod ar lwybr tuag at hinsawdd ddiogel i bawb. Yn ganolog i hyn i gyd mae\u2019r angen i sicrhau y bydd yr adferiad economaidd yn gynaliadwy ac na fydd yn ein hatal rhag cadw cynhesu i 1.5C.\u2019"}, {"text_idx": "#000004", "text": "Ymhlith y pynciau allweddol gaiff eu trafod fydd addewidion y gwledydd i gefnogi ymdrechion i gadw\u2019r cynnydd mewn tymheredd ar gyfartaledd i 1.5C a chynyddu\u2019r cyllid hinsawdd i helpu\u2019r gwledydd sydd wedi gwneud lleiaf i achosi\u2019r broblem, i addasu i effeithiau newid hinsawdd a thyfu economi\u0308au allyriadau isel."}, {"text_idx": "#000006", "text": "\u2018Rhaid rhoi sylw iawn i\u2019r trafodaethau, gaiff eu cynnal ar amser fydd yn ddiogel i wneud hynny a phan gaiff lleisiau\u2019r gymdeithas sifil, yr actifyddion, a\u2019r rhai sy\u2019n cael eu heffeithio fwyaf gan newid hinsawdd eu clywed \u2013 tasg fydd angen ystyriaeth ofalus yn dibynnu sut y bydd Cofid-19 yn datblygu.\u2019"}, {"text_idx": "#000007", "text": "Mae cynghreiriad ymgyrchu hinsawdd y DG yn bwriadu symbylu eu cefnogwyr i alw am fwy o weithredu hinsawdd ac ar i lywodraethau\u2019r DG roi cynlluniau uchelgeisiol i leihau allyriadau ymlaen yn fuan er mwyn annog gwledydd eraill i wneud yr un fath."}, {"text_idx": "#000009", "text": "\u2018Pan fydd y trafodaethau\u2019n cyrraedd Glasgow, bydd pobl y DG yn sefyll mewn undod gyda\u2019r rhai yn y gwledydd hynny sy\u2019n cael eu heffeithio fwyaf, trwy alw am weithredu hinsawdd. Mae\u2019r byd ar lwybr sy\u2019n arwain at newid hinsawdd catastroffig. I newid hyn rhaid adeiladu momentwm nawr yn cynnwys sicrhau Adferiad Cyfiawn a Gwyrdd yn dilyn COFID. Mae\u2019n allweddol fod ein llywodraethau\u2019n dychwelyd at y llwybr i gyrraedd eu targedau hinsawdd. Gallwn, a rhaid inni, osod esiampl i weddill y byd cyn ac yn ystod COP26 yn Glasgow.\u2019"}, {"text_idx": "#000010", "text": "Yn siarad ar ran sefydliadau addysg, NGOs amgylchedd a datblygu yng Ngogledd Iwerddon sy\u2019n cydweithio ar newid hinsawdd, meddai Malachy Campell o\u2019r \u2018Northern Ireland Environmental Link\u2019 (NIEL), \u2018Rhaid i Ogledd Iwerddon hefyd chwarae ei rhan wrth gyfarfod targedau\u2019r DG. Nid oes gan Ogledd Iwerddon ddeddfwriaeth hinsawdd berthnasol a chredwn fod hyn yn dangos diffyg arweiniad. Yn \u2018New Decade, New Approach\u2019, ymrwymodd llywodraeth Gogledd Iwerddon i gyflwyno deddfwriaeth a thargedau ar gyfer lleihau allyriadau carbon a chyhoeddodd Cynulliad Gogledd Iwerddon argyfwng hinsawdd yn Ionawr 2020, ond nid oes byth dargedau ar gyfer Gogledd Iwerddon. Dylid unioni\u2019r cam hwn cyn COP26, neu bydd Llywodraeth y DG mewn sefyllfa o geisio cydlynu\u2019r ymateb byd eang i newid hinsawdd pan fydd un rhan o\u2019r DG heb unrhyw dargedau hinsawdd. Dylai deddf hinsawdd yng Ngogledd Iwerddon fod yn rhan integral o adferiad gwyrdd.\u2019"}]